**Seminár a školenie národných porotcov AMaS**

**Skúšky záujemcov na národného porotcu AMaS**

**Miesto konania:** Horský hotel, Belušské Slatiny 90, 018 61 Beluša – Belušské Slatiny

**Dátum:** 14.- 15. marec 2020

**Začiatok školenia**: 14.3.2020 o 10,00 hod.

**Koniec školenia**: 15.3.2020 o 12,00 hod.

Semináru a školenia sa musí zúčastniť každý národný porotca AMaS s platným certifikátom, tieňový porotca AMaS, záujemca uchádzajúci sa o skúšky národného porotcu AMaS, ktorý musí spĺňať všetky stanovené kritéria.

Účasť je povinná obidva dni. V prípade odôvodnenej a ospravedlnenej neúčasti národného porotcu AMaS môže VV AMaS na základe individuálneho posúdenia stanoviť náhradný termín a miesto konania semináru.

**Uzávierka prihlášok:** **28.2.2020**

Prihlášky je potrebné poslať na e-mail: [office@amas.sk](mailto:office@amas.sk)

**Poplatok za seminár** – súčasní porotcovia: 15 €

* noví záujemcovia: 30 €

Platí sa na mieste školenia v hotovosti.

***Program školenia:***

**14.3.2020 (sobota**)

09:00 – 10:00 registrácia a ubytovanie

10:00 začiatok semináru pre porotcov mažoretkového športu Slovensko

* školenie oblastí A, B, C
* kniha porotcov, etický kódex porotcu, správanie porotcu
* porotcovské hárky – rozoberanie, značenie
* videohodnotenia – bodoví aj technickí porotcovia

Počas programu bude prestávka na obed a na večeru.

Večer bude k dispozícii bazén, vírivka (zoberte si so sebou plavky) a potom bude prebiehať diskusia, malé posedenie.

**15.3.2020 (nedeľa)**

08:00 – 09:00 raňajky

09:00 pokračovanie semináru pre porotcov mažoretkového športu Slovensko

* skúšky nových porotcov (test + videohodnotenie)
* národní porotcovia – videohodnotenia, spoločné hodnotenie videí

11:30 udeľovanie certifikátov, ukončenie školenia

**Podmienky účasti nového porotcu :**

1. Dosiahnutý vek do dátumu školenia min. 21 rokov

2. 3 roky praxe vedúceho alebo trénera – musí byť registrovaný ako tréner či vedúci v AMaS

3. Znalosť pravidiel mažoretkového športu

4. Uhradenie poplatku

**Program skúšok záujemcov o národného porotcu AMaS:**

1. Test
2. Videohodnotenie

Certifikát o absolvovaní školenia začínajúceho porotcu získa ten účastník, ktorý absolvuje školenie a splní podmienky skúšok na národného porotcu. Začínajúci porotca bude len v pozícii tieňového porotcu, kedy musí vykonávať prax. Obdobie praxe trvá min. jeden rok a viac, počas ktorej musí absolvovať hodnotenie všetkých súťažných disciplín na národných súťažiach alebo aj medzinárodných súťažiach, ktoré sú v súlade s platnými pravidlami AMaS alebo MWF. Počas obdobia praxe si všetky poplatky na súťažiach hradí tieňový porotca sám. Certifikát národného porotcu získa až po uplynutí praxe a splnenia všetkých podmienok – ďalšia účasť na seminároch a školeniach pre porotcov.

Certifikát národného porotcu získa tieňový porotca vtedy, keď absolvuje toto školenie a na skúškach pre záujemcov o nového porotcu v minulosti úspešne vykonal všetky časti skúšok.

Za VV AMaS

Elena Martinková